Document ID: 32013R0770

KOMISIJOS ĮGYVENDINIMO REGLAMENTAS (ES) Nr. 770/2013
2013 m. rugpjūčio 8 d.
dėl tam tikrų žuvų išteklių 2013 m. žvejybos kvotų sumažinimo atsižvelgiant į ankstesniais metais viršytas žvejybos kvotas
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 105 straipsnio 1, 2 ir 3 dalis,
kadangi:
(1)
2012 m. žvejybos kvotos nustatytos šiais reglamentais:
-
2010 m. gruodžio 13 d. Tarybos reglamentu (ES) Nr. 1225/2010, kuriuo nustatomos ES laivams taikomos tam tikrų giliavandenių žuvų išteklių žvejybos galimybės 2011 m. ir 2012 m. (2),
-
2011 m. lapkričio 30 d. Tarybos reglamentu (ES) Nr. 1256/2011, kuriuo nustatomos 2012 m. tam tikrų žuvų išteklių ir žuvų išteklių grupių žvejybos Baltijos jūroje galimybės ir kuriuo iš dalies keičiamas Reglamentas (ES) Nr. 1124/2010 (3),
-
2011 m. gruodžio 19 d. Tarybos reglamentu (ES) Nr. 5/2012, kuriuo nustatomos 2012 m. tam tikrų žuvų išteklių ir žuvų išteklių grupių žvejybos Juodojoje jūroje galimybės (4),
-
2012 m. sausio 17 d. Tarybos reglamentu (ES) Nr. 43/2012, kuriuo ES laivams nustatomos 2012 m. tam tikrų žuvų išteklių ir žuvų išteklių grupių, dėl kurių nevedamos tarptautinės derybos ir kuriems netaikomi tarptautiniai susitarimai, žvejybos galimybės (5),
-
2012 m. sausio 17 d. Tarybos reglamentu (ES) Nr. 44/2012, kuriuo nustatomos 2012 m. tam tikrų žuvų išteklių ir žuvų išteklių grupių, dėl kurių vedamos tarptautinės derybos ar kuriems taikomi tarptautiniai susitarimai, žvejybos galimybės, taikomos ES vandenyse ir ES laivams tam tikruose ne ES vandenyse (6);
(2)
2013 m. žvejybos kvotos nustatytos šiais reglamentais:
-
2012 m. gruodžio 20 d. Tarybos reglamentas (ES) Nr. 1262/2012, kuriuo nustatomos ES laivams taikomos tam tikrų giliavandenių žuvų išteklių žvejybos galimybės 2013 m. ir 2014 m. (7),
-
2012 m. lapkričio 20 d. Tarybos reglamentu (ES) Nr. 1088/2012, kuriuo nustatomos 2013 m. tam tikrų žuvų išteklių ir žuvų išteklių grupių žvejybos Baltijos jūroje galimybės (8),
-
2012 m. gruodžio 20 d. Tarybos reglamentu (ES) Nr. 1261/2012, kuriuo nustatomos 2013 m. tam tikrų žuvų išteklių ir žuvų išteklių grupių žvejybos Juodojoje jūroje galimybės (9),
-
2013 m. sausio 21 d. Tarybos reglamentu (ES) Nr. 39/2013, kuriuo ES laivams nustatomos 2013 m. tam tikrų žuvų išteklių ir žuvų išteklių grupių, dėl kurių nevedamos tarptautinės derybos ir kuriems netaikomi tarptautiniai susitarimai, žvejybos galimybės (10),
-
2013 m. sausio 21 d. Tarybos reglamentu (ES) Nr. 40/2013, kuriuo nustatomos 2013 m. tam tikrų žuvų išteklių ir žuvų išteklių grupių, dėl kurių vedamos tarptautinės derybos ar kuriems taikomi tarptautiniai susitarimai, žvejybos galimybės, taikomos ES vandenyse ir ES laivams tam tikruose ne ES vandenyse (11);
(3)
Reglamento (EB) Nr. 1224/2009 105 straipsnio 1 dalyje nustatyta, kad tuo atveju, kai Komisija nustato, kad valstybė narė viršijo jai skirtas žvejybos kvotas, Komisija išskaito atitinkamą kiekį iš tos valstybės narės būsimų žvejybos kvotų;
(4)
Reglamento (EB) Nr. 1224/2009 105 straipsnio 2 ir 3 dalyse numatyta, kad šie atitinkami kiekiai iš žvejybos kvotų išskaičiuojami kitais metais ar per kelerius ateinančius metus taikant tam tikrus tose dalyse nustatytus daugiklius;
(5)
tam tikros valstybės narės viršijo savo 2012 m. žvejybos kvotas. Todėl reikėtų išskaičiuoti atitinkamą kiekį tų išteklių, kurių žvejybos kvotos buvo viršytos, iš toms valstybėms numatytų 2013 m. ir tam tikrais atvejais vėlesnių metų, žvejybos kvotų;
(6)
2012 m. Ispanija viršijo savo norveginių omarų žvejybos kvotą IX ir X zonose ir CECAF 34.1.1 (NEP/93411) rajono ES vandenyse. Kadangi šiems ištekliams taikomas daugiametis planas (12), turėtų būti taikomas *1,5 daugiklis. 2013 m. kovo 26 d. raštu Ispanija paprašė sumažinimą išskirstyti per trejus metus. Atsižvelgusi į tai, kad praradus nemažą kvotos dalį tektų atgal į jūrą išmesti didelę dalį atitinkamos rūšies išteklių, pagal Komisijos komunikato - Išskaitymo iš kvotų pagal Reglamento (EB) Nr. 1224/2009 105 straipsnio 1, 2 ir 5 dalis gairių (13) 3 punkto b papunktį Komisija su šiuo prašymu sutiko;
(7)
2012 m. liepos 30 d. Komisijos įgyvendinimo reglamentu (ES) Nr. 700/2012 dėl tam tikrų žuvų išteklių 2012 m. žvejybos kvotų sumažinimo atsižvelgiant į ankstesniais metais viršytas žvejybos kvotas (14) ir 2012 m. lapkričio 30 d. Komisijos įgyvendinimo reglamentu (ES) Nr. 1136/2012 dėl tam tikrų žuvų išteklių 2012 m. žvejybos kvotų sumažinimo atsižvelgiant į ankstesniais metais viršytas kitų išteklių žvejybos kvotas, kuriuo dėl būsimų išskaitytinų kiekių iš dalies keičiamas Įgyvendinimo reglamentas (ES) Nr. 700/2012 (15) sumažintos tam tikrų valstybių tam tikrų rūšių išteklių 2012 m. žvejybos kvotos. Tačiau iš kai kurių valstybių narių kvotų išskaitytinas kiekis buvo didesnis už atitinkamas jų 2012 m. kvotas, todėl tais metais viso reikiamo kiekio nebuvo galima išskaityti. Siekiant užtikrinti, kad ir tokiais atvejais būtų galima išskaičiuoti visą reikiamą kiekį, į likusį neišskaičiuotą kiekį reikėtų atsižvelgti nustatant iš 2013 m. ir tam tikrais atvejais vėlesnių metų kvotų išskaičiuotiną kiekį,
PRIĖMĖ ŠĮ REGLAMENTĄ:
1 straipsnis
1. Reglamentuose (ES) Nr. 1262/2012, (ES) Nr. 1088/2012, (ES) Nr. 1261/2012, (ES) Nr. 39/2013 ir (ES) Nr. 40/2013 nustatytos 2013 m. žvejybos kvotos sumažinamos taip, kaip nurodyta priede.
2. 1 dalis taikoma nedarant poveikio Komisijos reglamente (ES) Nr. 165/2011 (16) numatytam sumažinimui.
2 straipsnis
Ispanijai 2013 m. taikomas 75,45 tonų sumažinimas dėl norveginių omarų žvejybos kvotos IX ir X zonose ir CECAF 34.1.1 (NEP/93411) rajono ES vandenyse išteklių pereikvojimo 2012 m. paskirstomas per trejus metus.
Ispanijos ištekliams NEP/93411 taikomas metinis sumažinimas 2013, 2014 ir 2015 m. yra 25,15 tonų nedarant įtakos vėlesniam kvotos koregavimui dėl galimo išteklių pereikvojimo.
3 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. rugpjūčio 8 d.

Labels: 20
6